Tulen aga korraks ringiga MEPide juurde tagasi. Täna saab EP veebilehelt vaadata nende kõnesid suures saalis, resolutsioone, küsimusi jmt aga näiteks omaalgatuslikku kohalolekukontrolli teha ei saa.    Eelmise aasta lõpus otsustati aga, Marco Cappato läbipaistvuse teemalisele raportile tuginedes, et juba enne 2009. aasta EP valimisi avaldab EP oma veebilehel koondstatistika MEPide osalemise kohta plenaaril, komisjonides, hääletustel ja erinevate institutsionaalsetel kohtumistel. Kogu see informatsioon on tegelikult ka täna avalik kuid selle kogumiseks peaks läbi lappama suure koguse dokumente ning tegemist oleks mitteametlike andmetega.    Teadupoolest saavad MEPid täna veel 287 EUR raha iga päeva eest mil nad osalevad komisjonides või istungitel. Sedasi saaks ka meie meedia ning teised huvilised lisaks  sõnavõttude vananenud statistika avaldamisele oluliselt parema ülevaate meie esindajate tegevustest. Mina ei ole veel näinud, et ükski kohalik väljaanne oleks viitsinud seda tööd käsitsi ette võtta.    Täna seda statistikat veel EP veebis ei ole. Valimispäevani aga on veel ainult loetud nädalad. Elame näeme.    Kellel väga igav on, võib Cappato raportit ka lugeda: